
1 denne ny Udgave af » Digtet fra 
1895 er enkelte Digte udeladt og nogle 
faa, som ikke forefindes i den første Ud- 
gave, men som naturligt hører til her, 
tilføjet. 

Æbleblomst 

Du fine, hvide Æbleblomst! 
Hvem gav dig dette Lykkeikter? 

Ak, jeg er Solens Hjertenskær l 

Hvor fik du denne Porpnrglød, 
aom brænder i din fine Hud? 

Ak, Jeg er Solens Foraarsbrud 1 



Vellignet af min Brudgoms Kys 
jeg lever i hans Aandedrag 
en kort, lyksalig Foraaradag. 

Og naar hans sidste, varme Kys 

i Aftenrøden strejfer mig, 

saa hvisker jeg: Jeg elsker dig! 

Og lukker mig og bøjer mig 

og drysser over Græsset ud 

mit hvide Flor, mit Bryllupsskrud 



LUDVIG HOLSTEIN: DIGTE »t 13 



IL I KENDE MIN VENINDE 

Vil I kende min Veninde, hende, som jeg har kær? 
Hun har store, nervøse Øjne, hun ligner en Raa, 

som flygter. 
Den spejder til alle Sider og lytter, om Faren 

er nær — 
den er altid bange for noget og ved ej selv, hvad 

den frygter. 



Hun søger din Sjæl i dit Ansigt og spørger, 

om du er god, 
om du er ærlig, om du kan elske? Hendes egen 

Sjæl ligger aaben. 
Hvis du vil, kan du berøre den og saare den, 

hvis du har Mod, 
og se, hvorledes den bløder, for den ejer ingen 

Vaaben. 



Hun elsker alle smaa Blomster og siger, de har 

en Sjæl. 
De rene Stjerner elsker hun og siger, hun kan 

fornemme, 

at Stjernernes stille Verden kalder paa hendesSjæl — 
og deraf, siger hun, ved jeg, at her har jeg ikke 

hjemme. 

Hendes Hjerte er fyldt med Kærlighed ; det er 

som en bævende Fugl; 
det beder og banker og bløder. Jeg holder det 

mellem mine Hænder. 
Mine Øjne fyldes med Taarer. Ak! hvilket 

skrøbeligt Skjul 
har du valgt dig, lille Hjerte, som jeg elsker og 

som jeg kender! 

Hun taler ofte om Døden og siger, hun er angst 

for at dø 

men hun tror, at de døde lever, og elsker alle 

sine døde. 
De venter hende, det tror hun, et Sted paa en 

skinnende 
og kender hende, naar hun kommer, og iler 

hende i Møde. 

Hun siger, at vi skal mødes, at hun gerne vil dø før jeg 
og beder Gud derom. Og smiler af hendes Ord jeg. 

siger hun, at Gud kan ikke nænne at sige nej 

og smiler jeg saa igen, saa siger hun: det tror jeg I 

Men rives jeg fra min Veninde af den 

ubarmhjertige Død, 
da besværger jeg jer, Venner: Trøst hende i 

hendes Nød! 
Hav Medlidenhed med hende! Vogt paa min 

stakkels Veninde! 



Jeg vil sige jer disse Tegn, at I skal kende 

hende derpaa: 
hun har store, nervøse Øjne, hun ligner en 

skræmmet Raa, 
hun er altid bange og søger efter én, hun ikke 

kan finde. 

r\ET ER LÆRKERNES TID 

Det er Lærkernes Tid. 
Ad usynlige Gange 
piler deres Sange 
gennem en Luft, 
som er sitrende blid — 
det er Lærkernes Ud. 

Det er Abildens Ud. 
Over Grene og Kviste 
myldre og briste 
hvirvlende Stjerner, 
til Stammen staar hvid — 
det er Abildens Tid. 

Det er Bristningens Tid. 
I Kirsebærlunden 
brast under Hunnen 
Ægget i Nat, 

nu begynder dens Flid — 
det er Bristningens Tid. 

Og Forløsningens Tid. 
Vaagn hvad der blunder, 

brist som et Under 
Drøm i hvert Sind — 
det er Bristningens Tid 
og Forløsningens Tid. - 

Nu ler 1 vist deroppe, 1 kongelige Svaner! 

Farvel, min lille Putte ! Saalangt, som du ej aner, 
,_ vi flyver over Bjærge og Sør og fjerne Skove — 
c Farvel, min lille Putte! Læg du dig til at sove! 

\fENINDE, LUK VARANDADØREN OP 

Veninde, luk Varandadøren op ! Lad Solen skinne, 
den varme Sol, Guds Sol, den gode, milde 

Foraarssoll 
Aa Herregud, Veninde, kom ! Her fandt jeg en 

Viol! 
Og endnu en, og endnu en; saa kom dog ud, 

Veninde! 



Og Crocus, Crocus finder jeg og her en Oljebille, 
en drægtig Hun, som blaa og blank fra Løvet 

kravler op. 
Og hvad er det? Aa hør! Aa se! I Lindens 

nøgne Top! 
Et Stærepar! En Han og Hun, som fløjter deres 

Trille. 



Og mærker du den muldne Lugt i alle Havens 

Gange? 
Veninde, kom ! Nu vil vi gaa en rigtig Foraarstur 
i Pløjejord, i muldnet Løv, i grødetung Natur — 
Tag dine tykke Støvler paa, jeg selv vil ta' de 

lange ! 

Saa skal vi gaa os rigtig dejligt træt i Mark og 

Skove ; 
og Vaarens friske Rødme skal vi fange paa vor 

Kind; 
og vende hjem i Aften ved de første Stjerners 

Skin — 
Og saa i Seng! Aa Gud, min søde Ven, hvor vi 

skal sove! 



Men luk Varandadøren op, Veninde, Solen 

skinner. 
Dens Straaler varmer i min Sjæl , jeg blir saa 

glad derved. 
Jeg blir saa sært vemodig glad og hjertevarm 

derved 
og tænker paa min Lykkes første Kys paa dine 

Kinder. 

EG VED DET 

Jeg ved det: vi skal mødes! Om tidlig eller sent. 
Maaske, mens endnu fyrigt de hede Attraa 

svulmer, 
maaske, naar svagt i Asken de sidste Gnister 

ulmer — < 
men en Gang skal vi mødes! Om tidlig eller sent. 



Fra jeg blev født i Smerte, jeg var din sikre Fangst. 
Ved Lejet hos min Moder du stod i 

Fødselsstunden 
og tog imod dit Bytte og kyssed mig paa 

Munden — 
dit Kys i Sjælemarven har pustet mig din Angst. 



Din Skygge har jeg fundet hver Stund, paa hver 

min Vej. 
Og jeg har følt din Nærhed, du blæste paa min 

Nakke. 
Og jeg har set din Afgrund, hvor bange Sjæle 

flakke — 
jeg ved, hvert Skridt, jeg vandrer, er blot et 

Skridt mod dig! 

Og en Gang skal vi Ansigt til Ansigt sikkert staa; 
da kommer du og slukker som Lys de vaagne 

Sanser; 
og alt mit Blod skal isne og Hjerteslaget 

stanser 

Medusablikkets Tomhed i Angstens Nat jeg saa. 



Jeg ved det, ved, jeg ved det, og dette ene blotl 
Og dette ene ene jeg beder om at glemme. 
Men naar jeg helst vil glemme, da hører jeg din 

Stemme: 
Kom hid! Her har du hjemme! Her glemmer 

du saa godt 

ET ER I DAG ET VEJR — 

Det er i Dag et Vejr — et Solskinsvejr! 

O, søde Vaar, saa er du atter nær! 

Nu vil jeg glemme rent, at det var Vinter, 

nu vil jeg gaa og købe Hyacinther 

og bringe dem til en, som jeg har kær. 



Hun købte af de hvide og de blaa, 
hun købte af de smukkeste, hun saa. 
Det er i Dag et Vejr! Og Solen skinner! 
Og om mig svæver lutter lyse Minder, 
dem ta'r jeg med til den, jeg tænker paa. 



Og de kom svævende i Ring og Rad. 
Hun gik imellem dem og var saa glad. 
Det er i Dag et Solskin uden Mage! 
Og jeg har Solskin nok til mange Dage, 
og jeg maa kysse hvert et lille Blad. 



Hun kyssede dem alle, hver især, 

hun bragte dem til den , hun havde kær, 



Min Ven, her kommer JM mc 
Min Ven, nu glemmer vi, at ■ 
Det er i Dag et Vejr, et Solsh 

ILSEN 

Den dovne Fjord, som gynger og strækker sig i 

Solen. 

De smækre, hvide Terner, som dukker sig deri 

Farvel, du lille Damper, som piler mig forbi, 

og hils den blonde Dame, som venter dig paa Molen! 



Og sig, at hendes Øjne, bedrøvede og ømme, 
forfølger mig bestandig! Og spørg dem, hvad de vil! 
Fortæl mig, om de græder, naar Skibet lægger til! 
Og sig dem, at jeg kysser dem tit i mine Drømme! 



i 

^EPTEMBER 

I sin side Særk, hvis Farve er gennemsigtig 

grøn 
og som flyder uden Bælte over Brysternes 

Bugter, 
i sit Svangerskabs Begyndelse; dog ikke mindre 

skøn, 
plukker hun Æbletræets røde og grønne Frugter. 



Hun aabner de fugtige Læber og indaander 

Æblernes Duft 
med sin store, friske Mund, som er fuld af 

blanke Tænder. 
Hendes Øjne er blaa og klare som den kølige, 

høje Luft; 
hun er stor; hendes Haar er blond, og bølger 

om hendes Lænder. 



Hun strækker de nøgne Ankler paa det bløde, 

duggede Græs. 
Hun ryster de tunge Grene med Spænstighed i 

Armen. 

Og Æbletræet slipper sit rige, duftende Læs, 
som styrter over Græsset med en Tordenskylles 

Larmen. 



Æblerne triller og springer over Græsset for 

hendes Fod — 
men den blonde Kvinde bøjer sin moderlige 

Midje 
og øser med begge Hænder af den skinnende 

Flod. 



Hænderne bliver vaade, Kinden bliver varm og 

rød, 
mens hun samler de duggede Frugter og løfter 

dem i sit Skød 
og slipper dem af Favnen i en Kurv af flettet 

Vidje. 

Lf ARTSSOLSKIN 

Nu er Sneen næsten færdig med at smelte. 
I Alléen er et frygteligt Ælte. 
Se, hvor Solskinnet leger mellem Stammerne 
og paa Barnevognskalescherne og Ammerne! 

Aa, det krildrer mig, det kysser mig i Nakken 1 
Og det brænder paa min Ryg igennem Frakken. 
Saat Der tabte jeg min ene Galoschel 
Unge Damer! Haha! I aaben Drosche 

Der er to, som er i Forværk og Muffer. 
Men den yngste er i let Jaket med Puffer. 
Se, hun rejser sig i Kaadhed fra sit Sæde 
og lér — af lutter Ungdomsmod og Glæde. 

Prosit Turen! Du bliver nok forkølet. 
Fire Drenge spiller Klink midt i Sølet. 
Klare Smaabække risler ned ad Lindene. 
Der er Grøde i Luften og i Sindene. 

Dette Solskinsvejr i Marts er bare Flitter, 

let Forgyldning; men det pynter, og det smitter. 

Sindet vugger sig i Solskinsmelodier — 
Sommerglæder, Sommerklæder — Drømmerier! 

Ak, saa drømmer jeg, om Rejser til Sommer — 
og om klingende Guid i mine Lommer. 
Og om Fester i det Fri — å la Goethe, 
med Grevinder og Fyrstinder, latter fødte. 

Ak, jeg smiler mens jeg knejser — som en Kejser. 

Lægger Planer om Udenlandsrejser 

bort fra de Sorger, som trykker mig, 
bort fra den Borger, som rykker mig. 

Drømmerier! Drømmerier! Men jeg iler 
som en tyveaarig Ungersvend og smiler. 

Det er Dagen for mit første Stævnemøde 

Og der kommer hun, min elskede, min søde. 

Og jeg kysser hendes søde, unge Kinder 

Ja, saadan drømmer jeg, mens Foraarssolen 

skinner. 
Men med Solen, ak, gaar ogsaa hele Glansen 
af min Ungdom og min Rigdom bag af Dansen. 

T£ys mig paa øjnene, sol 

Kys mig paa Øjnene, Soli 
Skønt de fortjener det ej. 
Under de lakkede Laag 
baner sig Taarerne Vej. 
Milde, medlidende Kys 

strejfer mig kærligt og blidt 

Tak, at du kysser mig, Sol, 
skønt jeg har syndet saa tit! 



Kys mig paa Øjnene, Soli 
En Gang de straalende saa 
ind i min elskedes Blik, 
da var de klare og blaå — 
Kunde jeg, kysset af dig, 
aabne mit Øje en Dag 
uden at finde deri 
Mærker af Sorger og Nagl 



Kys mig paa Øjnene, Sol! 
Skønt de fortjener det lidt. 
Ak, under kærlige Kys 
fyldes vort Øje saa tit! 

Milde, medlidende Sol, 

tak, at du glemmer mig ej ! 

Selv til den mørkeste Vraa . 

finder din Kærlighed Vej. i 

(ET GYLDENHVIDE HIMMELLYS 

Det gyldenhvide Himmellys. De tavse, sorte 

Skove. 
Og rundt i Havens Gange staar de stille Trær 

og sove. 
Og Duggen daler kølig-mild og fugter Kind og 

Pande — 
I Aften var det godt, min Sjæl, at staa mod 

Dødens Strande! 



I Aften var det godt, min Sjæl, i Fald du kunde 

glide 
paa blød og hastig Vingeflugt mod Lysets Hav, 

det hvide ! 
Og svinde hen i stille Lys og gylden Fred 

derinde, 
og dø deri — befriet fra din Drøm og fra dit 

Minde! 



Ludvig Holstein • Digte 

ARIE 

Aa, Gud, for en smeltende Varme, det var, 

i Dagene efter Sankt Hans! 

Men Natten var sval og lys — o ja! 

Vi gik fra Skærsommernatsdans. 

Marie! Min søde lille! 

Nu kysser jeg dig! Saa kyssed han mig. 

Jeg sagde ej ja, jeg sagde ej nej, 

jeg vidste ej selv, hvad jeg vilde 

Aa jo! Min allerkæreste Ven! 
Jeg vilde jo alt, hvad du vilde. 



Ræk mig din Mund, din lillebitte Mund, 
du ved, den hører mig til! 
Aa ja! Min allerkæreste Ven! 
Tag den saa meget, du vil ! 
Du græder Marie, min lille! 

Jeg hører din Graad, din Kind er jo vaad 

Af Dugg, min elskede Ven, er den vaad, 

Cikaderne hører du spille 

Aa jo! Min allerkæreste Ven! 
Jeg græder — men ganske stille. 

Min røde Kind og mit bankende Bryst 

og Høet, som hang i mit Haar 

Aa ja! Min allerkæreste Ven! 
Jeg husker det alt som i Gaar. 
Det venstre af mine Bryster, 
saa hvide og smaa, du kyssede paa — 
det højre med maa saa gerne du faa, 
det skammer sig nu for sin Søster. 
Aa ja ! Min allerkæreste Ven ! 
Kys mig saa meget, du lyster! 



Ingen har set det og ingen ved det, 

jeg siger det ikke til Mor. 

Jeg siger det ikke saa længe, jeg lever, 

til nogen paa denne Jord ! 

Holder du af mig? Holder du af mig? 

Sig det igen! Min elskede Ven! 

Sig, at hvor du i Verden gaar hen, 

skal ingen tage dig fra mig! 

Aa ja! Min allerkæreste Ven! 

Du alene skal ha' mig! 



3* 

Aa, se dog, m!in veninde 

Aa, se dog, min Veninde, de hvide Æbletrær! 
De rødmer dybt af Lykke, de skinner højt af 

Lykke. 
Og Bierne beruset i Blomsterblusset dykke 
og Luften er som Balsam og Himlen er saa nær. 



Ak, hvilken Fé har skabt dem, de skønne 

Blomsterør? 
Her var det vist, vi vandred en Gang for længe 

siden — 
Ja, svared min Veninde: Hvem véd om ej med 

Tiden 
vi atter der skal vandre, jeg mener, naar vi dør. 



Thi disse Ør af Blomster, som skinner i det 

blaa, 
de er jo alt det skønne, som vore Sjæle 

drømmer, 
og alle hvide Længsler, som ud i Himlen 

strømmer, 
og al den dybe Lykke, som ingen her kan naa. 

Ja, gentog jeg bedrøvet — som ingen her kan 

naa! 
Den dybe, rige Lykke, som kommer, naar det 

vaarer, 
saa nær, saa nær til Jorden — og som vi ej 

kan naa. 



Men over os der blussed det blide Blomsterskær. 
Og om os stod en Himmel saa dyb, saa blaa 

saa nær. 
Og min Venindes Øjne var fyldt med blanke 

Taarer. 

Jeg besværger eder, venner 

Jeg besværger eder, Venner, at I elsker eders 

Lykke! 
At I vogter den med Omhu, at I bejler til dens 

Gunst, 
som en klog og kærlig Gartner, der forstaar til 

Gavns sin Kunst — 
eders Hjerte er det Sted, hvor I skal dyrke 

eders Lykke! 



Som en klog og kærlig Gartner, han, som 

springer fra sit Leje 
for at ile til sin Have, førend Dagen endnu gryr. 
Se, han tager Tegn af Duggen, som forynger og 

fornyr, 
og han spejder efter Skyerne og kender Vindens 

Veje. 



Naar han ser de spæde Spirer, aa, hvor nænsom 

og hvor kærlig 
maa han værne dem mod Solen, maa han 

vælge deres Jord ! 

Ubarmhjertig maa han være, hvor han ser, at 

Ukrudt gror, 
-og forstandig og taalmodig. Al hans Gerning er 

besværlig. 



Men en daarlig Gartner kalder jeg den Mand, 

som tror sig sikker — 
se, han sover helst i Skyggen og hans Blomster 

sygner hen, 
og hans Urtehave visner; og han kalder paa en 

Ven, 
og han siger til ham: Kære, kan du vide, hvor 

det stikker? 



Jeg besværger eder, Venner, at I dyrker Eders 

Have! 
At I rydder den for Ukrudt, at I vander den 

med Flid! 
At I agter vel paa Vejret og den rette Aarsens Tid 
til at plante og beskære, til at gøde, til at grave! 



Som en klog og kærlig Gartner, han, som hviler 

i sin Have 

efter Solnedgang og fryder sig og ser, hvor alt 

er smukt 

Se, han kender alle Blomsterne og smager paa 

sin Frugt; 

og han købte alt og tager mod det hele som en 

Gave. 



I begærer Lykkens Frugter og dens Vine vil I 

drikke — 
Men jer Attraa er en Ørkenvind 1 Den svider 

eders Laud, 
saa det skriger i sin Magerhed og hungrer efter 

Vand; 
ak, men Brøndene er tørre 1 Eders Kilder flyder 

ikke! 



Eders Haver ligger øde! Og I sidder mellem 

Nælder, 
mens I drømmer om de Druer, som jer Ungdom 

tog paa Borg. 
Og I skjuler eders Ansigt, at man ej skal se jer 

Sorg, 
og I synger aldrig mere og I smiler ikke heller. 

Hvorfor lyve for hverandre? Hvorfor søge at 

besmykke, 
naar den trætte Mine røber, hvad vi bærer paa 

i Løn? 
Aa, det ved vi dog, den lykkelige smiler, han 

er skønl 
Luften løftes, hvor hanaander! Og han lyser af 

sin Lykke! 

A 



LLE MINE HONNINGBl'R 



Alle mine Honningbi'r, 
sum, sum, sum, sum 
Flyv nu over Blomstersti'r! 
sum, sum, sum, sum 
Kommet er jer Sværmetid. 
Brug den, mine Bi'r, med Flid! 
Kort er eders Sommer! 
Aldrig mer den kommer. 



Nu er Luften dyb og blaa, 
sum, sum, sum, sum 
Linden staar med Blomster paa, 
sum, sum, sum, sum 
Kløvermarkens Duft er sød, 
Æblerosens Kind er rød 
nu som aldrig siden. 
At I bruger Tiden! 



Dyk jer dybt i Blomsterkrus! 
sum, sum, sum, sum 
Drik den søde Sommerrus! 
sum, sum, sum, sum 

Langt af Led — aa, langt af Led 
Jorden som et Blomsterbed 
byder jer som Gæster 
til Skærsommerfester. 

Langt i Vest, og langt i Øst! 
sum, sum, sum, sum 
Kuben er mit eget Bryst! 
sum, sum, sum, sum 
Se, jeg aabner Kubens Dør — 
Flyv, min Sværm, beruset, ør 
om de hvide Tjørne, 
brummende som Bjørne! 

gRINDRINGENS SØ 

Træd stille, min Veninde, jeg ved, dit Hjerte 

græder, 
naar tavse vi betræder Erindringsøens Bred. 
Dog føres vi bestandig tilbage til de Steder, 
hvor Sorger og hvor Glæder i Stilhed sænkes 

ned. 
Paa Søens Vande hviler den Haand, som alting 

slukker. 
Og lydløst den sig lakker. Og slumrende deri 
en mystisk Aabenbaring af Dunkelheden dukker, 
som drømmeagtig smuk er, i fjern Melankoli. 

I denne tyste Verden, hvor al vor Fryd og 

Kummer 
begraves og forstummer i tusendaarig Nat. 
Har Seersjæle skuet og anet, hvad den rummer, 
og løst den af dens Slummer og løftet Kunstens 

Skat 
Her færdes vore døde. Og tavse Bud de skikke, 
men vi forstaar dem ikke, fra Skyggelandets 

Kyst 
Veninde, lad os dvæle ved Søens Bred og drikke 
for nogle Øjeblikke dens vemodsfulde Trøst! 

V 



IOL 

Min lille Blomst! Min lille Fugl! 
Jeg ser dig fra mit mørke Skjul. 
Jeg vil jo intet gøre dig. 
Ak, det var Synd at røre dig! 
Om blot det var at bukke sig, 
jeg voved ej at plukke dig 
og røve dig din klare Sol, 
Viol! Viol! 



Min lille Blomst! Min lille Fugl! 
Jeg ser dig fra mit mørke Skjul. 
Naar blot jeg maa betragte dig, 
saa maa du godt foragte mig. 
Jeg vil jo ikke bryde dig, 
jeg vil jo bare fryde mig 
og aande i den samme Sol 
som du, Viol! 



Min lUle Blomst! Min lille Fugl! 
Jeg ser dig fra mit mørke Skjul. 
Men ser jeg ham, som plukker dig, 
saa sørger jeg, saa sukker jeg. 

Jeg kan jo aldrig række dig; 
men han vil en Gang vække dig 
af Blomsterdrøm i Sommersol, 
Viol! Viol! 

D 



RØMMEREN 

Min Kano langs Urskovsbredden 
driver paa den røde Flod. 
Store Liljeblomster drømmer 
ved de stille Palmers Fod. 



Underlige, stumme Fugle 
svømmer rundt om min Kano. 
Hvem er du, hvis Aande bryder 
Urskovsbreddens dybe Ro? 

Spørger I, I skønne Fugle, 
hvem jeg er? Jeg ved det ej. 
Drømmer kaldes jeg af nogle; 
og maaske — saa drømmer jeg. 

Fjernt fra disse skønne Steder 
skjuler sig min Fødeby. 
Regn og tunge Taager hænger 
over Tag og Taarn som Bly. 

Som en døsig Lygte lyser 
Solen sørgelig og mat. 

Døden højt i Taagehornet 
tuder baade Dag og Nat. 



Ængstelige Skygger glide 
ud og ind paa maa og faa. 
Ingen ved, hvorfra de kommer, 
ingen ved, hvorhen de gaa. 



Jeg er en af disse Skygger, 
flygtet fra min Fødestad. 
Ak, I skønne, stumme Fugle, 
koml Og lad os følges adl 



Mens Kanoen medløs driver 
langs med Urskovsflodens Bred, 
glemmer jsg min triste Hjemstavns 
sørgelige Virkelighed. 



Kun min Krop har stadig hjemme 
under Taagestadens Skyr. 
Sjælen fra sit Hylster stryger 
ofte ud paa Æ ventyr. 

Driver uden Maal og Vilje 
ned ad Drømmens røde Flod, 
hvor de store Liljeblomster 
sover under Palmens Fod. 



Saadan fører Sjæl og Legem 
hver sin egen Eksistens. 
Kroppen, naar min Sjæl er ude, 
gør Honnørs for Folk imens. 



Som en Avtomat, der bukker, 
konverserer, hører til, 
nikker, lér og disputerer — 
O, det er lystigt Spil ! 



Glidermannen, som med Anstand 
gør de løjerligste Hop, 
mens de andre applauderer: 
Hvilken klog, beleven Krop! 



Ludvig Holstein: Digte 

TiSBETH 

Jeg græder, mens jeg kysser dig, dit søde, lille 

Skind. 
Jeg kysser dig paa Øjnene, de himmelblaa, de 

smukke. 
Jeg presser mod mit hvide Bryst din silkebløde 

Kind. 
Hvem ligner du? Din Far! Din Far! Du sover i 

hans Vugge. 

Ja, tænk dig, han var selv en Gang, en lillebitte én, 
som hverken kunde tænke eller tale, bare skrige ! 
Og du skal blive stor som han, min lille Øjesten ! 
Det, synes jeg, er underligst blandt alt det 

underlige. 

Nu kender du kun Mælkesorg, som stilles ved 

mit Bryst. 
Men hvis jeg vender Kinden til, saa tror du, den 

er Brystet. 
Og tørster du, saa melder du det straks med 

højlyd Røst, 
og drikker saa af Hjertens Lyst og sover mæt 

og trøstet. 

Og dog er der saa mange Ting, jeg kun kan sige 

dig, 
vi to har snakket sammen allerede, mens jeg 

bar dig. 
Og det, som er imellem os, forstaar de andre ej ! 
og mindst af alt mit Hjertes Tak og Fryd, 

fordi jeg har dig. 

Ja, mange Taarer har jeg grædt for dig, min 

lille Dreng. 
Og mangen stille Time sad jeg lykkelig og lytted. 
Og ingen ved, hvor Timen, da jeg fødte dig, var 

streng, 
og ingen ved, hvor fast du blev til dette Hjerte 

knyttet. 

Jeg kysser dine Øjne blaa, jeg forsker dybt 

deri — 
jeg synes, jeg kan se din lille Sjæl, som endnu 

sover. 
Og glemmer jeg at kysse dem, saa er det blot, 

fordi 
jeg drømmer om den Lykke, som de gemmer, 

som de lover. 

4« 

Saa underlig, saa underlig jeg drømmer om din 

Sjæl 
og ser i dine Øjne, som er himmelblaa og 

klare — 
Min Skat, naar du blir større og jeg kalder paa 

din Sjæl, 
vil den saa altid høre mig og kende mig og 

svare? 



Jeg græder, mens jeg kysser dig, dit søde lille 

Skind. 
Jeg kysser dig paa Øjnene og Fingrene dem 

ta'r jeg 
og kysser dem og Munden og din silkebløde 

Kind — 



Jeg bar dig ved mit Hjerte, jeg vil lukke dig 

derind i 
for Evighed, for Evighed, saa ved jeg, at jeg 

har dig. 

C ANG BAG PLOVEN 

I Solen gaar jeg bag min Plov. 
Jeg nikker til den grønne Skov, 
hvor du, min Lykke, gemmer dig. 
Mit Hjerte lér og gemmer sig 
og gemmer sin Lyksalighed 
til Sol gaar ned, til Sol gaar ned. 

Min Lykke vaagner ung og ny 
som Lærkesang ved Morgengry. 
Hver Aftenstund den smykker sig. 
Men kun for mig du smykker dig. 
Og Nætternes Lyksalighed 
er Dagens gyldne Hem'lighed. 

Min Lykke siges ej med Ord. 
Den straaler dyb og rig og stor 
i Blikket, som hun sender mig. 
Min Lykke, der jeg kender dig 
og mig og vor Lyksalighed, 
som ingen ved, som ingen ved. 

Jeg pløjer op det gode Muld. 
Men ingen ser det gyldne Guld, 

som i mit Hjerte gemmer sig. 
Jeg gemmer mig; jeg gemmer dig; 
jeg gemmer vor Lyksalighed 
til Sol gaar ned, til Sol gaar ned. 

JJATTEN 



Nu flygter Dagen hastig bort fra Verden. 
Og Natten stille ud i Rummet træder, 
begynder tyst sin Samariterfærden 
i Lasarettet, hvor de syge græder. 



Og Jordens Hersker med sit Hoved bøjet 
fra Arbejdskærren spænder sig og sukker, 
og med sin syge Grublertvivl i Øjet 
han dagtræt under Mulmets Ly sig dukker. 



Men hastig følger Natten Dagens Flygten, 
og snart dens sidste Fodspor har hun slettet. 
Saa tænder hun i Skyen Maanelygten 
og gaar sin Gang igennem Lasarettet. 



En stille, sørgeklædt barmhjertig Søster, 
hvis blege, blide Ansigt Sløret dølger. 
Hun hører Skriget og de svage Røster 
og intet røber hun, naar Dagen følger. 

Barmhjertig slaar hun ud sin Sørgekaabe 
og dækker Jordens mange aabne Vunder 
saa kan de syge Sjæle atter haabe, 
at der er Frelse i den Dag, som stunder. 

F 



ADERENS SANG 

Se, min Elskerinde ligner 
en Madonna, øm og stille, 
som hun nu ved Vinduskarmen 
sidder med sin spæde lille, 
sit Klenodie i Armen ! 

Og min Dreng med tykke Fingre 
Brystets runde Hvælving knuger, 

pustende i fuld Ekstase 

som en Amorin, der suger 
Saften af en Vindruklase. 

Drik min Søn! I denne Kilde 

finder du en Skat af Glæde 

Solskinsdrømme, Sang og Latter, 
som jeg selv har gemt dernede, 
da jeg fandt min Kongedatter. 

Hæv min skjulte Skat og bær den 
som din Ungdoms Sejersskjorte, 
naar du selv en Gang med Tiden 
sprænger gennem Lykkens Porte 
med dit Kongebarn ved Siden! 

F 



YLDT MED BLOMSTER BLUSSER 

Fyldt med Blomster blusser 
Æbletræets Gren. 
Atter blaaner Himlen 
dyb og varm og ren. 
Over Markens Blommer 
brummer Humlebien, 

honningtung og ør 

Ak, saa blev det Sommer! 
Vandrer du langs Stien 
drømmende som før? 

Blomsters blide Dufte 
bæres vidt om Vang. 
Gøg fra fjerne Skove 
kukker Dagen lang. 
Hørte du i Dalen, 
hvor de klare Kilder 
klinger gennem Krat, 
Sang af Nattergalen, 
lange Løb af Triller 
i den lyse Nat? 

Vestens Brise bruser 
gennem Korn og Græs. 

Slettelandets Bølger 
lover rige Læs. 
Himlens milde Byger 
deres gyldne Grøde 

bringer fjernt og nær 

Blomsterstøvet ryger, 
dufter dig i Møde 
over Rug, som drær. 

Ak, saa blev det Sommer! 
Smægtende paany 
Skønhedsdrømmen stiger 
op mod Himlens Sky. 
Svanehvid den svømmer 
som et dejligt Smykke 

i det dybe Blaa 

Hele Jorden drømmer 
om et Dyb af Lykke, 
som den ej kan naa. 

URO 

I Skoven? — Nej! Ved Stranden? — Nej! Ak, 

du, som er saa klog, 
saa sig, hvorfra den stammer, den Uro uden 

Hvile? 
Det er som nogen kaldte, som noget ud mig drog, 
som nogen hvisked: Skynd dig! Ak, skynd dig! 

Du maa ile. 



Er det dig, min Ungdoms Drøm, som kalder 

paa mig nu? 
Er det dig, min Ungdoms Sjæl, som vaagner nu 

og spøger? 
Mistede du noget, som rinder dig i Hu? 
Vanker du nu hvileløs og søger — og søger? 



Er det dig, min nye Drøm, som lønlig foldes ud? 
Er det dig, min nye Sjæl, som i det dunkle 

fødes? 
Det er som nogen kalder, som nogen sender 

Bud — 
I Skoven? Nej! Ved Stranden? Nej! Jeg ved ej, 

hvor vi mødes. 

I Skoven? Nej! Ved Stranden? Nej! Ak, skynd 

dig blot afsted! 
I Skoven? Nej! Ved Stranden? Nej! Du har ej 

Tid at hvile. 
En rastløs Uro driver mig og aldrig faar jeg 

Fred — 
Ak, skynd dig blot! Ak, skynd dig blot! Det 

haster, du maa ile! 

L 



UK DINE ØJNE — 

Luk dine Øjne, luk Øjnene i — 
Vaarvinden suser os sagte forbi. 
Hører du Klokker, som kimer i Luften? 
Hægen har Blomster, ak, kender du Duften? 
Duften fra Lykkens og Længslernes Tid, 
Brisen har baaret den hid. 

Luk dine Øjne, luk Øjnene i — 
Bierne brummer langs duftende Sti. 
Ynglingen gaar paa den blomstrende Bakke, 
slynger sin Arm om sin elskedes Nakke, 
læser sin Lykke i Øjnenes Glans 
skælvende løftet mod hans. 

Luk dine Øjne, luk Øjnene i — 
Andre skal drømme det samme som vi. 
Dage skal glide og Aar skal der rinde, 
atter skal Sol over Skovene skinne, 
Ungdom skal føle den evige Lyst 
fylde det svulmende Bryst. 

Luk dine Øjne, luk Øjnene i — 
Vaarvinden suser os sagte forbi. 

Vaarvinden leger med Klokker i Luften. 
Hægen har Blomster, ak, kender du Duften ! 
Brisen, som bærer den over dit Haar, 
kom fra vor Kærligheds Vaar — ? 

V 



ED VUGGEN 

Jeg nynner og jeg bøder mit sølverhvide Slør. 
Det gemmer alle Kvinder, naar Pigedrømmen 

dør. 
Min Ungdoms hvide Drømme, som alle er forbi, 
og mine varme Taarer jeg væver ind deri. 

Jeg bar det selv paa Haaret saa lykkelig og skøn. 
Nu svøber jeg dets Rester om dig, min lille Søn. 
Saa nynner jeg den Vise, jeg sang saa ofte før, 
om Drømmene, som vaagner, og Drømmene, 

som dør. 

Min Vise er vemodig og falmet er min Kind. 
Dens Roser har jeg ofret for dig, dit lille Skind. 
De purpurrøde Roser, dem tænker jeg nu paa, 
og paa de hvide Drømme, jeg aldrig skulde naa. 

Saa træder jeg min Vugge og lukker Øjet i 
og væver nye Drømme til Vuggens Melodi. 
Saa nynner jeg og drømmer og vaagner med et 

Suk — 
Hvad gør det, det er Drømme, naar Drømmen 

blot er smuk? 



J 

EG GIK MIG UD 

Jeg gik mig ud, da Sol oprandt 

mit Hjerte synger af Glæde. 

Vær hilset min Morgen, min nyfødte Dag, 

med Sol over bristende Væde! 



Vær hilset Skønjomfru, som stiger af Bad, 
mens Fuglene frydelig sjunge! 
Alle mine Sanser og hele min Sjæl, 
de bliver saa lystelig unge. 

Alle mine Sanser, de vider sig ud 

og bliver saa friske og sunde. 

Din Renhed, din Skønhed, dugdrivende Dag, 

de drikker med tørstige Munde. 

Jeg drikker den lifligste Sjælerus 
i Morgenens Jomfruaande. 
Min Sjæl, den bliver saa karsk og lys 
og glemmer hver jordisk Vaande. 

Jeg kender dig vel, livsalige Dag! 
Ak, skulde jeg ikke dig kende? 

Ludvig Holstein : Digte 5 



66 4K LUDVIG HOLSTEIN: DIGTE m- 

Du er jo min unge, vaagnende Brud 

for nylig jeg kyssede hende. 

Jeg kyssede hende paa Pande og Kind, 
da aabned hun Øjet og smilte. 
Vort Kammer fyldtes af Morgensol, 
blandt rødmende Liljer hun hvilte. 

Vær hilset min Morgen, min nyfødte Dag, 
som stiger af Bølgernes Væde! 
Jeg bader min Sjæl i dit Renhedsvæld 
og Sanserne synger af Glæde. 

COLSKIN I STUEN 

I en lys og lystig Lue 
danser Støvet i min Stue. 
Se, der staar en Jakobsstige 
lige ind i Solens Rigel 

Disse Støvfnugs Millioner, 
det er Engles Legioner. 
Se, hvor Røgen fra Cigaren 
snor sig gennem Engleskaren ! 

Se, Begoniens Blad, det skønne, 
store, laadne, saftiggrønne, 
gennemskinnet! Blodigt røde 
Haarkarnettets Aarer gløde. 

Se, der flyder gyldne Flammer 
ud fra alle Billedrammer! 
Lampekuplen paa Kaminen 
skyder Gnister som Rubinen. 

Og det grønne Fløjl paa Stolen, 
halvt i Skygge, halvt i Solen, 

er en Eng, hvor Skovens dybe 
Skygger over Bunden krybe. 

Og du selv, min lille Frue 

Midt i Leg og Lys og Lue 
lulles du i Drømmerier, 
leger du med Fantasier 

gjÆLLAND 

Vi Sletternes Sønner har Drømme i Sind, 
de vaagner og bliver til Sange, 
de stiger af Sommernattaagernes Spind 
som Lærkerne flyver af Vange. 

De brister af Længsel en Dag i April 
som Crocus og blaa Hyacinther, 
de bryder som Vaarsolens sejrende Smil 
igennem den smeltende Vinter. 

Saa sejler de over det duftende Land, 
hvor Vaarsæden pibler af Jorden, 
og hilser med Jubel bag Skovenes Rand 
den blinkende Stribe af Fjorden, 

Og skælver i Foraarets fløjtende Lyd, 
som triller fra Haver og Lunde, 
og stjæler letsindigt Forventningens Fryd 
fra løndomsfuldt smilende Munde. 

Og segner blandt Blomster i Majnattens Favn, 
som brister paa Skrænter og Grene, 

og hvisker i Duggen den elskedes Navn, 
du rene, du eneste ene. 



Det er ikke Morgen, det er ikke Nat, 
sært Tankerne vildes i Taagen. 
Højt hamrer et Hjerte og fjernt i sit Krat 
er Sommernatsangeren vaagen. 



Hr. Oluf red over Elverbro 

i Midsommernatten den hvide, 

da snubled hans Ganger paa fire Guldsko 

Hr. Oluf hvorhen vil I ride? 



Hvorhen vil I ride før Morgenens Skær, 
og hvor er I fostret og baaret, 
og hvem har I diet, og hvem har I kær, 
hvor blev eders Kjortel skaaret? 



O, Troldom i Sommernattaagernes Spind! 
O, Minder, som kogler og frister! 
Vi Sletternes Sønner har Drømme i Sind 
og ved ikke selv, naar de brister. 

De ligger og venter Forløsningens Stund 
og længes at blive til Sange, 
som Lærker i Kløvermarktuernes Bund, 
før Dagningen lyser i Vange. 



JJVEM? 

Hvem skrider frem i stor og stille Vælde? 
Hvad er her sket? En pludselig Forandring. 
Mon Tidens Hjul stod stille paa sin Vandring? 
Du vaagner. Sjæl, og skælver 1 din Celle. 

Du færdedes den lange Dag i Skove, 
hvor Stjerner spejler sig i tunge Vande. 
Der rejser du 1 Ensomhed din Pande 
og vækker Drømmene, som om dig sove. 

Men nu, da Dagmaskinens Klapren standser, 
nu vaagner du, nu løfter du dit Ho'de, 
og ser dig om saa underlig til Mode 
og lytter spændt med alle dine Sanser — 

Hvem skrider over Markerne og HøJ'ne? 
Hvad er her sket, at alt omkring mig tier, 
mens Verden som i angst Forventning bier? 

" "em er du, som skælver saa urolig — 
'Hige Fugl, som fra din Bolig 
skuer frem med rædde Øjne? 



J 



o 



LUDVIG HOLSTEIN.* DIGTE *+ 73 



ALLE DE LÆRKER — 

O, alle de Lærker, som flyver af Blund 

Det var i den sitrende Dæmrings Stund. 
Den blegnende Maane fra Skovene steg 
og tittede gennem min Rude. 
Tusmørkets puslende Drømme sneg 
sig skælvende fra min Pude. 

Forsvundet, forsvundet I Hvor dvæler de kort 
de Midsommernætter! Alt flygter de bort, 
mens Verden forvandles, og Sø bliver Sø, 
og Skovene bliver til Skove, 
og Lyngbusken løfter sin dryppende 
over en vuggende Vove. 

O, alle de Lærker, som kimer i Slyng 
og piler i Løb over dryppende Lyng! 
Alt spredes i Øster de luende Skyer 
for Straalen fra Solgudens Øje, 
mens Taagerne sitrende flænges og flyr 
over de flimrende Høje. 

Til Højdernes Kølighed stiger jeg op, 

hvor Solskinnet skummer paa Granernes Top, 

hvor Luften blev renset i Grankoglers Duft, 
hvor Glenten forlader sin Rede 
og styrter sig gennem den favnende Luft 
over Sø, over Skov, over Hede. 

I Dugg vil jeg køle min brændende Kind. 
Min Ve vil jeg hviske til Morgenens Vind. 
Se, ogsaa i mig var der Jubel, som brat 
forløstes af Taagernes Kæde, 
men underlig Graad fra den drømmende Nat 
har skælvende dugget min Glæde. 

Fryd, rislende ren som fra Lyskilden selv, 
hvad jubler du for i dit Lysstraalehvælv? 
Bebuder du Verden en blussende Tro 
paa alle Fornyelsens Love, 
mens Sylferne slynger den blinkende Bro 
over de skummende Skove. 

Bereder en frelsende Dagning sig tyst 

i drømmende Smerte paa Tusmørkets Kyst? 

O, ukendte, fjærne, dugdryppende 0, 

jeg saa dig, som tindrende vaagen 

i Lyset du steg af den brusende Sø 

som Morgenens Høje af Taagen. 

Jeg saa paa din Strandbred en knælende Mor 

højt jublende løfte sit sprællende Nor — 

O, skin paa hans Øjne, o, skin paa hans Haar, 

altsignende Sol, som du stiger 

saa sejrrig i Dag som om tusende Aar 

af Taager, som rødmende viger — I 

I dryppende Dugg og i kimende Sang — 
I Dæmringens Drømme jeg saa det en Gang. 
Solsignede Yngling, min ufødte Bror, 
vær hilset paa Morgenens Høje! 
Mens Taagerne flyr fra den vaagnende Jord 
for Straalen fra Solgudens Øje. 

Højt jubler det over den dryppende Lyng. 

Stig, frifødte Jubel, mod Himlen og syngl 

Igennem din kimende Ørken jeg gaar 

til Højdernes kølige Skove 

med Sol paa mit Ansigt og Sol paa mit Haar, 

O, nu var det syndigt at sove. 

VOR LAVE STUE 

I vor lave Stue 
staar de hvide Senge 
og Gardiner hvide 
over Ruden hænge. 
Tvende gule Iris, 
i en Flaske stukket, 
har i vaade Enge 
min Veninde plukket. 



Se, en Strøm af Roser, 
blussende og blide, 
gyder Kvældens Solskin 
over alt det hvide. 
Laaner min Venindes 
Haar sit gyldne Smykke, 
farver hendes Kinder 
med en Glans af Lykke. 



Alt saa stille, stille 

Alle Vinde lagt sig. 
Lange Slangeskygger 
over Diget strakt sig. 

Højt og klart fra Marken 
klinger Lærkens Trille. 
Kun min Sjæl urolig — 
ellers alt saa stille. 

EN MILDE MAJLUFT 

Den milde Majluft lokker frem paany 
de lyse Haab, som aabner deres Øje 
og løfter Vingen mod den hvide Sky, 
som sølvklar svømmer over grønne Høje. 

Og Æbleblomsten som en Pigekind 
staar hvid og rød og skinner i sit Smykke. 
Saa vaagn paany i Dybet af mit Sind, 
du uforgængelige Drøm om Lykke! 

Men Fuglene, som flyver hjem i Maj, 
og Blomsterne, som aabner sig i Lunde, 
de drømmer ej, de skuffes ej, som jeg, 
og sørger ej for det, som gik til Grunde. 

Kun Hjertet bærer sin Erindring med 

og vaagner Drømmene en Foraarsmorgen 

og løfter Vingerne og vil afsted, 

ved første Vingeslag de møder Sorgen. 

Dog løfter Hjertets Drøm hver Maj paany 
sin Vinge og sit melankolske Øje 

og stiger langsomt mod den hvide Sky, 
som sølvklar svømmer over grønne Høje. 

Hvad vil du da, naar selv den søde Stund, 
hvor Hjertet banker mod et andet Hjerte 
og Munden suger Lykke af en Mund, 
har Kildevæld, hvoraf der rinder Smerte? 

N DUFT AF VIOL 

En Duft af Viol! Ak, Duft af Viol! 

Og Kilder, som pibler i mossede Bund. 

Og Duft af Viol, ak, Duft af Viol! 

Og nogen, som kysser min Kind og min Mund — 

Ak, hellige Sol! 

Du kysser mig blot, ak, kysser mig blot! 
Straks vaagner de Blomster af Vinterens Baand! 
Mit Øje bli'r vaadt, ak, Øjet bli'r vaadt! 
Du stryger min Kind med din kærlige Haand — 
Ak, hvor det gør godt! 

Mit Hjerte var sygt, ak, Hjertet var sygt! 
Du kysser mit Hjerte, som havde det ondt. 
Det drømte saa stygt, ak, drømte saa stygt! 
Nu kysser du Hjertet, saa bliver det sundt, 
saa banker det trygt! 

Dit duftende Haar! Ak, Duft af dit Haar! 
Det rinder velsignende over min Kind. 
Jeg Øjet opslaar, ak, op jeg det slaar! 
Jeg ser i din Hellighed skælvende ind — 
ak, evige Vaar! 



p 

ER STAAR DE SAMME LYGTER 

Her staar -de samme Lygter og lyser op i Løvet. 
Det er de samme Linde, den samme lyse Nat. 
Og Nattergalen hulker i Søndermarkens Krat — 
Og Hjertet er det samme, men ældre og bedrøvet. 



De samme stille Haver. Hvem drømmer nu 

derinde 
med varme, blanke Øjne og Kinderne i Glød? 
Hvem knæler nu og gemmer sit Hoved i et Skød 
og stryges over Haaret og trøstes af en Kvinde? 

Aa, under disse Linde er Luften tung og svanger 
af Juninætters Drømme og unge Hjerters Graad 
af Minder, som gør Hjertet saa blødt og Kinden 

vaad, 
og Minder, som gør Hjertet saa tungt af Sorg og 

Anger 1 

Af underlige Minder, som hvisker: kan du huske 
den første Elskovs søde, uforglemmelige Tid? 
I lune Juninætter du listede dig hid — 
og Nattergalen hulkede i Søndermarkens Buske. 

Ludvig Holstein : Digte 6 

Ak, hvorfor har dog Lykken saa flygtige 

Minutter, 
at selv ej vor Erindring kan gribe deres Hast? 
Og hvorfor vil vi søge at nagle noget fast, 
naar ogsaa vor Erindring om svunden Lykke 

slutter? 

p?AR, HVOR FLYVER SVANERNE HEN 

Far, hvor flyver Svanerne hen? 
Bort! Bort l Vingerne spiler de, 
Halsene strækker de, syngende iler de 
bort l Bort! Ingen ved hvorhen. 



Far, hvor sejler Skyerne hen ? 
Bort! Bort! Jaget af Vindene 
ud over Havene stryger de skinnende, 
bort! Bort! Ingen ved hvorhen. 

Far, hvor løber Dagene hen? 
Bort! Bort! Ruller de, rinder de. 
Ingen kan gribe dem. Sporløse svinder de 
bort! Bort! Ingen ved hvorhen. 

Men Far, vi selv, hvor gaar vi saa hen? 
Bort! Bort! Øjnene lukker vi, 
Hovedet bøjer vi, klagende sukker vi, 
bort! Bort! Ingen ved hvorhen. 

F DÆMRINGENS STILHED 

Af Dæmringens Stilhed hun stiger 
og tøver som Dagningens Fjed, 
naar Tusmørket bævende viger 
og Stjærnerne blegner derved. 

I Skovbrynet studsende staar hun 
og lytter paa dvælende Fod. 
Og søvngængersmilende gaar hun 
sin ventende Skæbne imod. 



Lad hvem, som formaar det, kun smykke 
med Vinløv og Roser sin Brud — 
Den Dæmringens dvælende Lykke, 
maa længes af Stilheden ud. 

Og havde jeg renere Hænder, 

saa fik jeg dens Ansigt at se. 

Men den, for hvis Øjne den brænder, 

skal synke i Knæ for dens Ve. 

Saa smertelig, sød og blufærdig 
en Løndom den har om sin Mund. 

O Lykke, som ingen er værdig, 
at se i Forvandlingens Stund 

O Længsel som aldrig tør tie, 
som higer mod det, som den var, 
som vokser, saa tit den maa bie 
og kræver det eviges Svar! 

J?FTER TILSTAAELSEN 

I 

Jeg har sagt dig, at jeg elsker dig. Jeg ved, at 

du har hørt det. 
Jeg har sagt det, og nu ved jeg det, jeg vidste 

det ej før. 
Jeg har sagt det, og maaske vil du forbyde mig 

din Dør 
og maaske, du stolte, lader du, som ej du havde 

hørt det. 



Jeg fik sagt det ved Souperen, hvor dit Smil 

var som det Smykke, 
der er uforfalsket ægte mellem Godtkøbsvarers 

Hok. 
Og du hørte det, jeg ved det. Og jeg synes, det 

er nok — 
blot at sige, at jeg elsker dig, du dejlige, var 

Lykke. 



Men nu fyldes jeg med Undren, naar jeg mindes 

de Sekunder — 

Du blev tankefuld og stille, mens de støjed 

rundt omkring. 
Men vær rolig, stolte Frue, de bemærked 

ingenting — 
Og i Øjeblikket efter var jeg spøgefuld og 

munter. 



Aa, men atter maa jeg undres, naar jeg mindes, 

jeg har sagt det! 
Aa, men atter maa jeg drømme om dit 

tankefulde Blik! 
Hvor dit Ansigt var alvorligt! Du betragted mig 

og gik — 
og mit Hjerte blev saa stille. Det var sket; jeg 

havde sagt det. 



Hvad forlanger jeg saa mere? Jeg har sagt det, 

du har hørt det. 
Hvad forlanger jeg saa mere? Blot at se dig, 

blot at se! 
Men forbyd mig ej at se dig. Jeg kan spøge, jeg 

kan le, 
som jeg aldrig havde sagt det, som du aldrig 

havde hørt det. 

i 

Pfter tilstaaelsen 

II 

Han ser ud, som han er god, og han har milde, 

! brune Øjne. 

Og hans Smil er ej som andres. Hvorfor aner jeg 

deri 
noget dybere og skønnere? En Sjæls Melankoli, 
som er ene mellem mange og foragter deres 

Løgne? 

Aa, jeg lyver, hvis jeg nægter, han var andet, 

han var mere 
end de mange sorte Kjoler med det blanke 

Skjortebryst. 
Det er sandt, jeg saa ham gerne, og jeg kendte 

straks hans Røst, 
og jeg læste i hans Blik, at han forstod mig. 

Var der mere? 



Var han med i mine Drømme? Mine Drømme! 

Naar de flygter, 
er der andet saa tilbage end mit Vemod og mit 

Suk? 



302149 



90 -M LUDVIG HOLSTEIN : digte Mi- 
Han ser ud, som han er sandru, naar han smiler, 

er han smuk — 
og han siger, at han elsker mig. Jeg tror det, og 

jeg frygter. 

Der er Dybder i mit Hjerte, hvor min Tanke 
, ikke bunder. 

Jeg forvilder mig i Egne, hvor det ubevidste gror. 
Som i Drømme kan jeg høre ham, hans Stemme 

og hans Ord — 
Aa, mit Hjerte, hvorfor lytter du og krymper 

dig derunder? 

Om jeg rejste! Hvis jeg rejser, vil han tænke, at 

jeg flygter. 
Ja, men flygter jeg da ikke? Hvorfor flygter jeg? 

For hvad? 
Der er andre, som har elsket mig. Var jeg da 

mindre glad? 
Er det dig mit eget Hjerte, for hvis Banken jeg 

nu frygter? 

Hvorfor blev jeg her alene? Soiréen ? — Soiréen — 
Soiréer og Theater! Blot det samme om igen! 

Jeg er vammel ved det hele. Lad de andre gaa 

derhen ! 
Jeg er ene, jeg vil drømme. Kom der nogen i 

Entréen? 

Hvorfor banker du, mit Hjerte? Det er ham! 

Det er hans Stemme ! 
Hvorfor banker da, mit Hjerte, naar du hører 

denne Røst? 
Hvorfor banker dog mit Hjerte? Vær dog stille 

i mit Bryst I 
Skal jeg blive? Skal jeg flygte? Nej, lad Skæbnen 

nu bestemme! 

